Quatre dones guanyen un xec de 250 euros en la campanya del comerç local pel Dia de la Mare
2025-07-24

La campanya “Reines Mares per un Dia”, llançada per l’Associació de Comerç i Servicis de Burjassot i Empresaris Burjassot per a celebrar el Dia de la Mare 2022, a través d’un suculent sorteig, ja té guanyadores. En el matí de hui, dimarts 10 de maig, i en la seu de totes dues associacions, s’ha celebrat el sorteig de la campanya amb la presència de Rosa Coca, regidora de Comerç i Pedro Soriano, president de totes dues entitats i quatre dones han resultat guanyadores.

Laura Viñals, Paqui García, Fátima Ramón i Ana Teresa, que van participar en la campanya fent les seues compres en el comerç local, han resultat guanyadores cadascuna d’elles d’un xec valorat en 250 euros que podran gastar en qualsevol dels comerços associats per a, fent l’ullet al nom de la campanya, sentir-se reines per un dia.